भोपाल
भोपाल डीबी स्टार
राजधानी के हमीदिया अस्पताल में लापरवाही का एक और मामला उजागर हुआ है। यहां डायलिसिस की सात मशीनें हैं, सभी में एक महीने से खराबी चल रही है। फिर भी मरीजों को यहां रोजाना डायलिसिस के लिए लाया जाता है। ऐसे में सवाल उठाता है कि जिन मशीनों के पंप ठीक से काम नहीं कर रहे, उससे मरीज को लाभ होने के बजाय हानि तो नहीं हो रही है? ऐसी शिकायत एक मीटिंग के दौरान डॉक्टरों ने की थी। इसके बाद भी इन्हीं मशीनों से काम चलाया जा रहा है। उधर, डीन का कहना है कि मामला मेरे संज्ञान में आया है। संबंधित कंपनी को ब्लेक लिस्टेड किया जाएगा।
डीबी स्टार ने मामले की पड़ताल की तो पता चला कि हमीदिया अस्पताल में किडनी से संबंधित बीमारी के 15 से 17 मरीज रोजाना आते हैं। इन्हें सप्ताह में दो से तीन बार डायलिसिस पर रखना पड़ता है। जरूरत पड़ने पर कुछ मरीजों को रोजाना डायलिसिस दिया जाता है। लेकिन सभी मशीनों में खून फिल्टर करने वाला महत्वपूर्ण हिस्सा डायलाइजर (इसे एस-5 पार्ट भी कहा जाता है) खराब है। ऐसे में मरीजों को परेशानी का सामना करना पड़ रहा है। यहां बीपीएल श्रेणी के मरीजों को मुफ्त में डायलिसिस दिया जाता है। जबकि अन्य मरीजों से 100 रुपए शुल्क लिया जाता है। शेष पेज 2 पर
\\\"हमीदिया\\\' की सातों मशीनें डायलिसिस पर
डायलिसिस मशीन का एक पार्ट होता है डायलाइजर। किडनी काम न करने की स्थिति में इस मशीन द्वारा खून की अशुद्धियां दूर की जाती हैं। यह सिंथेटिक पॉलिमर का बना होता है। एक मरीज का खून साफ करने में मशीन को 3 से 4 घंटे लगते हैं।
ऐसा होता है डायलाइजर
जिम्मेदारों का कहना है
ब्लैक लिस्टेड करने की कार्रवाई शुरू
डायलिसिस मशीनों के डायलाइजर खराब होने का मामला मेरे सामने आया है। नए डायलाइजर लाए जा रहे हैं। जिस कंपनी से हमने ये मशीनें खरीदी थीं, उसे ब्लैक लिस्टेड करने की कार्रवाई भी शुरू कर दी है।  डॉ. एम.सी. सोनगरा, डीन, गांधी मेडिकल कॉलेज
प्रबंधन को इसकी शिकायत की है
सात मशीनें डायलिसिस की लगवाई गई थीं। इनका डायलाइजर सही तरीके से काम नहीं कर रहा है, जिसके कारण मरीजों को परेशानी हो रही है। इसकी शिकायत हमने प्रबंधन को कर दी है।  डॉ. आर.आर. बर्डे, डायलिसिस यूनिट प्रभारी, हमीदिया अस्पताल
mai_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva